

 **Pastoralni listić**

 **Br. 630. god. XIII. 15.ožujka 2020.**

 **TREĆA nedjelja korizme -BEZIMENA**

*U ono vrijeme: Dođe Isus u samarijski grad koji se zove Sihar, blizu imanja što ga Jakov dade svojemu sinu Josipu. Ondje bijaše zde­nac Jakovljev. Isus je umoran od puta ­sjedio na zdencu. Bila je otprilike šesta ura. ­Dođe ­neka žena Samarijanka zahvatiti vode. ­Kaže joj Isus: »Daj mi piti!« Njegovi učenici bijahu otišli u grad kupiti hrane. Kaže mu na to Sa­marijanka: »Kako ti, Židov, išteš piti od mene, Samarijanke?« Jer Židovi se ne druže sa Sama­rijancima. Isus joj odgovori: »Kad bi znala dar Božji i tko je onaj koji ti veli: ’Daj mi piti’, ti bi u njega ­zaiskala i on bi ti dao vode žive.« Od­vrati mu žena: Gospodine, ta nemaš ni čime bi zahvatio, a zdenac je dubok. Otkuda ti dakle voda živa? Zar si ti možda veći od oca našeg Jakova koji nam dade ovaj zdenac i sam je iz njega pio, a i sinovi njegovi i stada njegova?« Odgovori joj Isus: »Tko god pije ove vode, opet će ožednjeti. A tko bude pio vode koju ću mu ja dati, ne, neće ožednjeti nikada: voda koju ću mu ja dati postat će u njemu izvorom vode koja struji u život vječni.« Kaže mu žena: »Gospodine, daj mi te vode da ne žeđam i da ne moram dolaziti ovamo zahvaćati. Gospodine, vidim da si prorok. Naši su se očevi klanjali na ovome brdu, a vi kažete da je u Jeruzalemu mjesto gdje se treba klanjati.« A Isus joj reče: »Vjeruj mi, ženo, dolazi čas kad se nećete klanjati Ocu ni na ovoj gori ni u Jeruzalemu. Vi se klanjate onome što ne poznate, a mi se klanjamo onome što poznamo jer spasenje dolazi od Židova. Ali dolazi čas – sada je! – kad će se istinski klanjatelji klanjati Ocu u duhu i istini jer takve upravo klanjatelje traži Otac. Bog je duh i koji se njemu klanjaju, u duhu i istini treba da se klanjaju.« Kaže mu žena: »Znam da ima doći Mesija zvani Krist – Pomazanik. Kad on dođe, ­objavit će nam sve.« Kaže joj Isus: »Ja sam, ja koji s tobom govorim!« Mnogi Samarijanci iz onoga grada povjerovaše u njega zbog riječi žene koja je svjedočila. Kad su dakle Samarijanci došli k njemu, moljahu ga da ostane u njih. I ostade ondje dva dana. Tada ih je još mnogo više povjerovalo zbog njegove riječi pa govorahu ženi: »Sada više ne vjerujemo zbog tvoga kazivanja; ta sami smo čuli i znamo: ovo je uistinu Spasitelj svijeta.« Riječ Gospodnja.*



**ODREDBE ZAGREBAČKOG NADBISKUPA GLEDE LITURGIJSKIH SLAVLJA**

**Neka se u škropionicama na ulazima i na drugim mjestima u crkvama i kapelama ne čuva i ne ulijeva blagoslovljena voda**; neka te posude ostanu prazne i kao takve znak čežnje i poziva da svoju krsnu milost snažnije svjedočimo. Stoga će vjernici pri ulasku i izlasku iz crkve pokleknuti ili se duboko nakloniti znamenujući se znakom križa bez blagoslovljene vode.

Neka se kao **gesta pružanja mira** u slavlju euharistije ili u službama Božje riječi **ne koristi uobičajena gesta rukovanja**.

**Primanje svete pričesti** u redovitosti prilika poznaje dva oblika: na jezik ili na ruke. Sasvim je razumljivo da će u ovim neredovitim prilikama vjernici biti pričešćivani primanjem svete hostije **na dlan jedne ruke**, kako bi drugom rukom hostiju prinijeli svojim ustima. Neka i ta gesta u pobožnosti bude poticaj da živimo svjesni toga nebeskoga dara koji primamo.

***Prvo čitanje****: Izl 17, 3-7*

***Drugo čitanje****: Rim 5, 1-2.5-8****Evanđelje****: Iv 4, 5-15*

**Zborna molitva:**

Bože, izvore milosrđa i sve dobrote, odredio si lijek našim grijesima: post, molitvu i djela ljubavi. Priznajemo da smo grešni.Savjest nas optužuje. Molimo te: iskazuj nam uvijek svoje milosrđe.Po Gospodinu.

**Ulazna pjesma:**

Kada na vama pokažem svetost svoju, skupit ću vas iz svih zemalja.Poškropit ću vas vodom čistom i očistit ću vas od svih vaših nečistoća.I dat ću vam novo srce, govori Gospodin.

(Ez 36, 23-26)

**Pričesna pjesma**

Tko bude pio vode koje ću mu ja dati, govori Gospodin, postat će u njemu izvorom vode koja teče u život vječni.

 **Nedjeljna misao**

Može li snaga vjere promijeniti naš život a možda i svijet? Naravno! Ali je važno, da ne vjerujemo samo "u bilo što", nego da naš život izručimo pravom i jedinom Bogu.

U osobnom susretu s Isusom Kristom žena Samarijanka na Jakovljevu zdencu doživljava dobrotu i milosrđe Božje. A zapravo je došla samo zato da bi zahvatila vode. U razgovoru s Isusom ta žena Samarijanka sve više i više biva svjesna, da tu nije samo običan čovjek s kojim govori, nego da je "veći" nego "naš otac Jakov, koji nam dade ovaj zdenac i sam je iz njega pio".

Isus naime obećaje ženi "vodu živu". Ta voda koju on može dati, postat će u srcu čovjeka koji vjeruje "izvorom vode koja struji u život vječni." Koja dakle poklanja život vječni.

To su zapravo novi pogledi za ženu, koja je dosad samo životarila i čiji je  život protekao nesretno. Imala je pet muževa, a ni ovaj koga sada ima nije joj pravi muž. To joj Isus kazuje i time pokazuje da ima savršeno znanje o njenom životu.

Nada u njenom srcu nije ugašena nego je samo pokrivena. Sada je ohrabrena jer ju Isus poziva da vjeruje. Ona spoznaje da je on više od proroka. On joj objašnjava da se Bogu treba klanjati "u duhu i istini". Nije odlučujuće vanjsko mjesto, nego prisutnost Božja u srcu vjerujućeg čovjeka.
Ta osobita Božja blizina postaje moguća po otkupitelju svijeta, Isusu Kristu. On nam daruje u vjeri i u sakramentima onu vodu, koja struji u vječni život. Tako naše srce biva novo. Mi postajemo promijenjeni i po Duhu Svetom ispunjeni ljubavlju.

**STVARNE PREPREKE**

U strahu vlada ludilo. Ovo što sada proživljavamo jest ludilo svijeta. Nije problem što je svijet poludio, on se ionako neprestance drži na granici ludila jer jedino tako elite mogu vladati.

Problem nastane kada se i Crkva pridruži sveopćem ludilu. Ni u najvećim nevoljama crkve se nisu zatvarane, bile su otvorene, mise su bile. Tko je želio došao je – kao i uvijek.

Crkva se ne smije ponašati kao svijet. Jedno je biti mudar i oprezan a drugo upasti u ludilo svijeta.

*****Evo što je potrebnoza prijavu:*

1. *Prijaviti se mogu oni koji idu u 8. razred pa do 30 godine života.*
2. *Prijaviti se treba svome župniku, osobno ili na mail župe:* *zupa.recica@zg-nadbiskupija.hr*

*Podaci potrebni kod prijave:*

*Ime i prezime, spol, datum rođenja, veličina majice, broj mobitela, e-mail adresa,*

*PRIPREMNE KATEHEZE:*

*Ovako važan susret valja dobro pripremiti pa će tako svi oni koji idu na Susret proći određenu pripremu prema katehezama.*

*Kateheze će se održavati prema dogovoru sa sudionicima*

*PRIPREME ŽUPE DOMAĆINA:*

*Kao župa domaćin nekim mladima pripremiti ćemo se prema uputama Odbora za organizaciju Susreta.*

* *Sredinom travnja biti će susret svih onih kji su se prijavili da će primiti mlade na dva dana.*
* *Isto tako moramo se pripremiti za susret s mladima koji će biti u našoj župi u subotu navečer (09. svibnja). To je njihov susret sa župnom zajednicom.*

***korizmene ispovijedi u dekanatu***

Na svećeničkom susretu našega dekanata dogovorene su ispovijedi u vrijeme korizme. Ovo vrijedi ako ne dođe do nekih promjena oko ove zaraze. O tome ćete biti onda obaviješteni.

**Mahićno:** 28.ožujka u 16,00 sati

**Rečica:** 29. ožujka u 14,00 sati

**Dubovac**:01. ravnja u 17,15 sati

**Franjevci**: 03.travnja u 7-10,00 i popodne 0d 16-18 sati

**Banija**:04.travnja u 11,00 sati

**Hrnetić**:04.travnja u 16,00 sati

**Srce Isusovo**: 04.travnja od 9-10,30 sati

**Švarča**:04.travnja 17,30 sati

**Kamensko**:06.travnja u 17,30 (**Turanj**) 18,30 (**Kamensko**)

Nadamo se da neće doći do promjena.

Ako ne možeš u svojoj župi ići na ispovijed imaš prilike u drugoj.

Ispovijed je najbolji lijek protiv svih boleština. Biti u blizini Isusa jer On donosi ozdravljenje svima.

Isus je najbolja medicina za sve!

Posjete župnika starijima i bolesnima objaviti ćemo u nerednim brojevima Listića.

|  |  |  |
| --- | --- | --- |
| Ponedjeljak,16. ožujka |  | Julijan |
| Utorak17.ožujka | 17,0018,00 | PatrikZAMRŠJE – KRIŽNI PUTŽUPNA CRKVA: + Ivan Požgaj |
| Srijeda18.ožujka  |  | Ćiril Jeruzalemski |
| Četvrtak,19.ožujka | 9,00 | JOSIP – ZARUČNIK BDM+ Ivan Žunac(god); + Janko Žunac; + Josip, Marija Vrane; + Nikola Kralj i ob.;+ Marija Pucarević i ob.; + Josip, Josipa Mijoš; + Josip Bermarija, Josip Žunac; za ozdravljenje Josipa Miksera |
| Petak20.ožujka  | 17,3018,00 | SabinaKRIŽNI PUT+ Franjo, Katica Vine; + Josip, Katarina Grdina; + Josip, Katarina, Hrvoje Zebić |
| Subota, 21.ožujka  | 18,00 | Matilda+ Janko, Marica Joha; + Mara Kušević; + Vesna Gojšić i obitelj Štef |
| **Nedjelja,**22.ožujka | 9,0011,0017,30 | **ČETVRTA KORIZMENA NEDJELJA– Sredoposna**+ Josip Gojšić (god); + Jaga Bermarija (god) + Jela Perač; + Josip, Jaga, Mato Cvetković; + Ivan Cvetković (Z-72); + obitelj Fištrović i MučnjakPOLDANJICA – ZA SVE ŽUPLJANEKrižni put |

**BLAGDAN SV. JOSIPA 19.03.2020.**

**Šišljavić:** misa u 11,00 sati

**Nacionalno svetište: mise u 7,00; 9,00; 11,00 i 18,30 sati**

U srijedu 18. ožujka s početkom u 17,45 sati naša župa predvodi Devetnicu sv. Josipu u Nacionalnom svetištu.

Sve koji mogu pozivam. Uslijed nastalih okolnosti ostali nas mogu pratiti i biti s nama preko Laudato tv.

**Župne obavijesti**

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Župni vjeronauk: prema rasporedu, osim ako bude donijeta odluka o obustavi nastave. U tom slučaju materijali će biti na župnim stran.